Rock in Rio (album)

Rock in Rio er et konsertalbum og konsertvideo av det britiske heavy metal bandet Iron Maiden, spilt inn under Rock in Rio festivalen i Brasil i 2001, på den siste kvelden av Brave New World Tour. Bandet opptrådte foran rundt 250 000 tilskuere – den nest største konserten i deres karriere (den største var opptredenen på samme festival i 1985, med et publikum på 350 000). Med Bruce Dickinson og Adrian Smith nylig tilbake i besetningen, markerte albumet bandets femte liveutgivelse.

Albumet inneholder mange av bandets mest kjente sanger, inkludert «Iron Maiden» og «Run to the Hills», samt seks låter fra Brave New World, blant dem «The Wicker Man» og tittellåten. To sanger fra Blaze Bayley perioden, «Sign of the Cross» og «The Clansman», ble også fremført.

Videoen ble utgitt på DVD, VHS og UMD, og ble redigert av bassist og grunnlegger Steve Harris. Den andre platen inneholder i tillegg intervjuer med bandmedlemmene, en kort dokumentar om en dag i Iron Maidens liv, samt et bildegalleri av fotograf Ross Halfin.

 Bakgrunn 
Iron Maidens opptreden på Rock in Rio-festivalen var avslutningen på turneen Brave New World Tour (2000–2001). På grunn av konsertens størrelse – 250 000 tilskuere og et estimert globalt TV-publikum på over én milliard – bestemte bandet seg for at opptaket skulle danne grunnlaget for deres neste dobbelt livealbum og første konsert DVD.

For å filme konserten engasjerte bandet den amerikanske regissøren Dean Karr, som tidligere hadde jobbet med dem på musikkvideoen til «The Wicker Man». Ifølge Karr ble atten kameraer brukt til opptaket i Rio, og tilleggsmateriale ble filmet under resten av Sør-Amerika turneen. Dette inkluderte opptak i Chile, der kameraer ble festet til gitarene og på skuldrene til Bruce Dickinson. Dickinson fortalte senere at han ble irritert over et kamera som blokkerte adkomsten til catwalken på scenen, og fjernet det selv i frustrasjon.

Selv om det oppstod tekniske problemer – blant annet en feil på høyttaleranlegget som begrenset Harris’ bevegelsesfrihet på scenen – beskrev Dickinson konserten som «en fantastisk avslutning på turneen» og «en kveld med enorm energi».

Harris hadde tidligere redigert bandets konsertfilmer Maiden England (1989) og Live at Donington (1993), men ønsket denne gangen å overlate prosjektet til eksterne redigerere for å få «friske øyne på Maiden». Da han senere så det første utkastet, ble han imidlertid misfornøyd med resultatet, som inkluderte «bevisst uskarpe lysbilder» og tapte kameravinkler fra to kameraer. Harris tok derfor selv over redigeringen i sitt studio i Essex, lærte seg digital videoredigering, og brukte over seks måneder på å ferdigstille filmen – som han senere beskrev som bedre enn Live After Death.

 Sporliste 

 DVD-bonuser 

 Intervjuer med bandmedlemmene
 «A Day in the Life of Iron Maiden» – dokumentar
 Ross Halfin Photo Diary – 50 eksklusive bilder fra Sør-Amerika-turneen, med kommentarer fra Halfin
 Flere skjulte korte videoklipp

 Medvirkende 
Produksjons- og krediteringsinformasjon er hentet fra album- og DVD-omslag.

Iron Maiden

 Bruce Dickinson – vokal
 Dave Murray – gitar
 Adrian Smith – gitar, kor
 Janick Gers – gitar
 Steve Harris – bass, kor
 Nicko McBrain – trommer

Tilleggsmedvirkende

 Michael Kenney – keyboard

Produksjon

 Kevin Shirley – produsent, lydtekniker, miksing
 Claudius Mittendorfer – assistenttekniker
 Dean Karr – regissør (video), fotografering
 Arthur Gorson – produsent (video)
 Mick Hutson – omslagsfoto
 Ross Halfin – fotografi
 Peacock – omslagsdesign og konsept
 Rod Smallwood – management
 Andy Taylor – management
 Merck Mercuriadis – management

 Referanser 

 Eksterne lenker   


Kategori:Iron Maiden-plater
Kategori:Konsertalbum fra 2002